section_heading: Nogometna reprezentacija Kosova
paragraph_text: Glavna pretpostavka za uključivanje najboljih kosovskih nogometaša u izabranu vrstu Kosova je dopuštenje FIFA-e odnosno UEFA-e da smije igrati službene međunarodne utakmice. Time bi se ostvarile pretpostavke da brojni kvalitetni igrači koji sad igraju za države u kojima su rođeni ili trajno nastanjeni, smiju nastupiti za domovinu svojih roditelja, ako tako odluče. U posljednjem desetljeću se u nogometnom svijetu pojavljuje sve veći broj respektabilnih igrača kosovskog porijekla u zemljama u kojima žive iseljenici s Kosova. Mnogi su prošli i sve nacionalne selekcije zemalja u kojima su odrastali i stasali kao nogometaši i sve više su zastupljeni preko reprezentacija zemalja useljenja i na završnim turnirima nacionalnih selekcija. Mnogi od njih su itekako cijenjeni i traženi u zemljama s najjačim ligama.<ref>Sportnet Bernard Jurišić, 16. kolovoza 2012.: Zašto Hajdukove anonimce gleda 22.000 ljudi, a hrvatske zvijezde je došlo vidjeti tek 10.000?<ref>